
RAPORT

asupra propunerii legislative pentru modificarea şi completarea Ordonanţei de urgenţă a Guvernului nr. 64/2013 privind înfiinţarea şi acreditarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu
(Plx. 106/2015)

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată, spre dezbatere, în fond, cu propunerea legislativă pentru modificarea şi completarea Ordonanţei de urgenţă a Guvernului nr. 64/2013 privind înfiinţarea şi acreditarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu, transmisă cu adresa nr. Plx. 106 din 2 martie 2015 şi înregistrată sub nr. 4c-4/98/03.03.2015.
La întocmirea raportului, Comisia a avut în vedere avizul favorabil al Consiliului Legislativ nr. 693 din 16  iunie 2014 .
Guvernul nu susţine adoptarea propunerii legislative prin punctul de vedere nr. 506/27.03.2015.

Comisia pentru buget, finanţe şi bănci a avizat negativ propunerea legislativă.
Propunerea legislativă are ca obiect de reglementare  modificarea şi completarea Ordonanţei de urgenţă a Guvernului nr. 64/2013 privind înfiinţarea şi acreditarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice generate de boli şi/sau dăunători la plante şi animale, de un incident de mediu sau alţi factori naturali, aprobată cu modificări şi completări prin Legea nr. 2/2014.
Propunerea legislativă face parte din categoria legilor organice, potrivit prevederilor art. 76 alin.  1 din Consituţia României, republicată.
La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat din partea Ministerului Agriculturii şi Dezvoltării rurale - doamna Simona Allice Man, Secretar de stat.
Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din 19 mai 2015.

La lucrările comisiei au fost prezenţi 35 de deputaţi, din totalul de 36 de membri ai comisiei.

În urma examinării propunerii legislative şi a opiniilor exprimate de către membrii comisiei, s-a hotărât, cu majoritate de voturi (33 voturi pentru şi 2 abţineri) să se supună plenului Camerei Deputaţilor raportul de respingere asupra propunerii legislative pentru modificarea şi completarea Ordonanţei de urgenţă a Guvernului nr. 64/2013 privind înfiinţarea şi acreditarea fondurilor mutuale pentru gestionarea riscurilor în agricultură şi acordarea de compensaţii financiare membrilor pentru pierderile economice cauzate de boli ale animalelor, ale plantelor sau de un incident de mediu din următorul motiv: 
· modificările aduse de Ordonanţa de urgenţă a Guvernului nr. 63/2014 asupra Ordonanţei de urgenţă a Guvernului nr. 64/2013 sunt substanţiale şi implică, atât schimbări de conţinut cât şi de formă  a iniţiativei legislative.
Propunerea legislativă a fost respinsă  de Senat în şedinţa din 25 februarie  2015.
Potrivit art. 75 alineatele (1) şi (3) din Constituţia României, republicată şi a art. 92  alin. (9) pct.2. din Regulamentul Camerei Deputaţilor republicat, cu modificările ulterioare, Camera Deputaţilor este Cameră  decizională.
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            
PREŞEDINTE,                                SECRETAR, 
        Nini SĂPUNARU
                    Costel ŞOPTICĂ

